En 21-årig mand er anholdt i Sverige, efter at han har været efterlyst for at have været impliceret i skudsagen fra Aalborg Øst. Det oplyser politiinspektør ved Nordjylland Politi, Verner Holm. Den 21-årige er den tredje anholdte i skudsagen fra Blåkildevej i Aalborg Øst, der udspillede sig d. 17. januar. En 30-årig mand med indvandrerbaggrund blev skudt i maven og var så alvorligt såret, at han måtte lægges i kunstigt koma. Den 21-årige er ifølge politiet mistænkt for at være den, der har skudt den 30-årige. Indsatsstyrker fra svensk politi fandt den 21-årige på en adresse i Landskrona, hvor den 21-årige danskers søster bor. Hvordan man fandt frem til den 21-årige, vil Nordjyllands Politi ikke oplyse. Nordjyllands Politi forventer, at den 21-årige først kommer hjem fra Sverige i løbet af næste uge.

Opsummering:
En 21-årig mand, der er efterlyst for drabsforsøg og brud på våbenloven i forbindelse med skudsagen fra Aalborg Øst, er blevet anholdt af svensk politi. Opdateret kl. 14.45.